recursal/SuperWikiNEXT-32B huggingface dataset:
**סלמה ארגץ'** (טורקית: **Selma Ergeç**; נולדה ב-1 בנובמבר 1978) היא שחקנית ודוגמנית טורקייה-גרמנייה.

ביוגרפיה
--------

ארגץ' נולדה בעיר האם בגרמניה לאב ממוצא טורקי ולאם גרמנייה. אביה היה רופא ואמה אחות. בשנת 1983 עברה המשפחה לעיר מרסין בדרום טורקיה, מאוחר יותר העתיקו את מגוריהם לאנקרה וב-1989 חזרו לגרמניה. ב-1995 סיימה ארגץ' את לימודיה בבית הספר בנורדריין-וסטפאליה, גרמניה.

ב-2001 הצטלמה לסדרה "Yarım Elma" של רשת NBC. ב-2003 החלה לקחת שיעורי משחק אצל השחקנית עליה אוזונאטגן. ב-2006 שיחקה בסרט הטורקי-אמריקאי "The Net 2.0". היא גם הפרזנטורית של המותג Selamlique, פרויקט זה זיכה אותה להצלחה עוד לפני ההשתתפותה בסדרה "הסולטאן". ב-2011, נבחרה ארגץ' לגלם את דמותה של חדיג'ה סולטאן, אחותו של הסולטאן סולימאן המפואר בסדרה ההיסטורית המצליחה "הסולטאן". השחקנית סיפרה שהתפקיד היה חשוב לא רק לקריירה שלה אלא גם ללבה ולנשמתה. בנוסף, היא שיחקה בסרטים "Sis ve Gece"ו"ימים ורוחות".

חיים אישיים
-----------

היא דוברת גרמנית, אנגלית, טורקית וצרפתית באופן שוטף. ארגץ' צמחונית.

ב-26 בספטמבר 2015, היא התחתנה עם בן זוגה קאן אוז. החתונה התקיימה בעיר הולדתה בגרמניה.

פילמוגרפיה
----------

| שנה | סרט | תפקיד |
| --- | --- | --- |
| 2014 | *Kırımlı/Korkunç Yıllar* | מריה קוסקחי |
| 2013 | *Senin Hikayen* | אסרה |
| 2010 | *Ses* | דריה |
| 2007 | *Sis ve gece* | מינה |
| 2006 | ימים ורוחות | המורה |
| 2006 | *The Net 2.0* | פקידת קבלה במלון |

### טלוויזיה

| שנה | סדרה | תפקיד | הערות |
| --- | --- | --- | --- |
| 2014–2015 | *Gönül İşleri* | סאדט |  |
| 2011–2013 | הסולטאן | חדיג'ה סולטאן | תפקיד ראשי |
| 2010 | *Kalp Ağrısı* | אזיזה | 14 פרקים |
| 2007–2009 | *Asi* | דפנה קוזקוגלו | 71 פרקים |
| 2005 | *Şöhret* | נטלי |  |
| 2005 | *Körfez ateşi* |  | מיני-סדרה |
| 2005 | *Yarım elma* | איישה | מיני-סדרה |

קישורים חיצוניים
----------------

ויקישיתוף מדיה וקבצים בנושא **סלמה ארגץ'** בוויקישיתוף
* 

* אתר האינטרנט הרשמי של סלמה ארגץ'
* סלמה ארגץ', ברשת החברתית פייסבוק

* סלמה ארגץ', ברשת החברתית אקס (טוויטר)

* סלמה ארגץ', ברשת החברתית אינסטגרם

* סלמה ארגץ', במסד הנתונים הקולנועיים IMDb (באנגלית)

* סלמה ארגץ', באתר AllMovie (באנגלית)

* סלמה ארגץ', במסד הנתונים הקולנועיים KinoPoisk (ברוסית)

הערות שוליים
------------

1. ↑  Selma Ergeç Biography, IMDb
2. ↑  יש ללחוץ על שחקנים על מנת לקרוא את הביוגרפיה של סלמה ארגץ', 9tv
3. ↑

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16628358h (data)
* ISNI: 0000 0003 8265 8924
* VIAF: 265773427
* WorldCat: viaf-265773427

 |
**מועאז אל-כסאסבה** (בערבית: **معاذ صافي يوسف الكساسبة**, תעתיק מדויק: **מעאד' צאפי יוסף אלכסאסבה**;‏ 29 במאי 1988 - ככל הנראה 3 בינואר 2015) היה טייס ירדני שנשרף חי על ידי ארגון הטרור המדינה האסלאמית.

אל-כסאסבה היה סגן בחיל האוויר הירדני. המטוס שהטיס במשימת הפצצה, לוקהיד מרטין F16, התרסק ב-24 בדצמבר 2014, והוא נתפס על ידי דאעש באזור א-רקה שבסוריה. בזמן שמשא ומתן לשחרורו התנהל בין בכירים ירדנים לבין דאעש, לא הייתה הוכחה שהוא עוד בחיים. למעשה הוא נרצח ב-3 בינואר 2015.

ביוגרפיה
--------

אל-כסאסבה היה אחד משמונה ילדים, מוסלמי סוני. בשנת 2009 סיים את לימודיו במכללת המלך חוסיין, והצטרף לחיל האוויר הירדני. בשנת 2012 הוסמך כטייס מבצעי ושובץ בטייסת מס' 1 בבסיס מוואפק סלטי. בעת נפילתו בשבי היה בדרגת סגן. לאחר מותו הועלה לדרגת סרן.

המטוס שאל-כסאסבה הטיס, לוקהיד מרטין F-16, התרסק לאחר בעיות מכניות ב-24 דצמבר 2014, בהפצצה על בית חרושת ללבנים של דאעש. דאעש טען שהארגון יירט את המטוס. הוא צנח לתוך אגם ליד אזור רקה שבסוריה, ונתפס במהירות על ידי חמושים השייכים לדאעש. 

משא ומתן לא מוצלח התקיים לשחרורו. משפחתו הפעילה לחץ על ממשלת ירדן כדי להסדיר את שחרורו. במקור, הוצע להחליף אותו ואת העיתונאי היפני החטוף קנג'י גוטו, בסאג'ידה א-רישאווי, מחבלת מתאבדת עיראקית שהייתה כלואה בירדן מאז שהשתתפה בביצוע הפיגועים במלון בעמאן 2005, ונדונה למוות. ממשלת ירדן דרשה הוכחה כי אל-כסאסבה עדיין בחיים לפני ההחלפה, אולם המדינה האסלאמית סירבה להיענות, ובמקום זאת פרסמה את הווידאו של רציחתו. היו פרשנים שהעריכו כי ההצעה של דאעש לחילופי אסירים הייתה גימיק, שנועד להוציא שם רע או ללעוג למחויבותה של הממשלה הירדנית להתערבות הצבאית נגדה. יומיים לאחר פרסום הסרטון טענו מספר מומחים ובלוגרים ברחבי המרשתת, אחד היסודיים שבהם הוא תומאס ויקטור, מומחה להיסטוריה צבאית, כי הטייס נשרף רק לאחר שנורה למוות בעודו כורע בכלוב, ושהלהבות שבחלקו הראשון של הטקס הוספו לוידאו בעריכה.

אל-כסאסבה נשרף למוות על ידי חוטפיו בינואר 2015. הריגתו הוקלטה בוידאו ופורסמה באינטרנט. הסרטון מראה אותו עם עין ימין כחולה, קודם סביב שולחן, ולאחר מכן צועד לעבר כלוב פלדה, כשהוא לבוש בסרבל כתום. בסרטון מוצגים נזקי התקיפות האוויריות של מטוסי הקואליציה נגד המדינה האסלאמית ותצלומי תקריב של חלליה, גברים, נשים וילדים, בעיקר כאלו שנשרפו למוות. בסיום הסרטון, אל-כסאסבה מועלה באש ונשרף בעודו בחיים, בזמן שחמושים רבים מביטים בו. בנוסף, הסרטון מציג רשימה ארוכה של טייסים ירדנים, חלקם עם תצלום וציון כתובותיהם האזרחיות.

התגובה להוצאתו להורג
--------------------

מיד עם פרסום דבר שריפתו למוות של אל-כסאסבה הוציאה ירדן להורג בתלייה את סאג'ידה א-רישאווי ואת זיאד אל-כרבולי, מחבלים שנידונו למוות והיו כלואים בירדן. בהמשך הגביר חיל האוויר הירדני את תקיפותיו על מטרות דאעש בסוריה ובעיראק.. לעומת זאת מרים אל-מנסורי הוצאה מכוח הרב לאומי.

קישורים חיצוניים
----------------

* דאעש מציג: גיהנום אסלאמי בשידור חי, ד"ר מרדכי קידר, אתר 'מידה'.

הערות שוליים
------------

1. ↑
2. ↑
3. ↑  ירדן הוציאה להורג את המחבלת הכלואה: "דאעש נוקט טרור שפל, באתר וואלה!‏, 4 בפברואר 2015
4. ↑  ירדן תקפה גם היום יעדים של ארגון "המדינה האסלאמית", באתר של "קול ישראל", 6 בפברואר 2015
**קלי לינץ'** (באנגלית: **Kelly Lynch**; נולדה ב-31 בינואר 1959) היא שחקנית ודוגמנית אמריקאית.

ביוגרפיה
--------

לינץ' נולדה בגולדן ואלי שבמינסוטה, לברברה, רקדנית, ולרוברט, מסעדן. היא הייתה דיילת אוויר לאחר שעזבה את לימודיה בקולג', ועבדה כדוגמנית בסוכנות הדוגמנות עלית. בשנות ה-80 החלה ללמוד משחק.

לאחר ששיחקה במספר תפקידים קטנים בקולנוע היא לוהקה לסרט "קוקטייל" לצד טום קרוז. בשנת 1989 שיחקה בסרט "שומר הברים" לצד פטריק סווייזי, וזכתה לשבחי הביקורת. באותה שנה זכתה בפרס אינדפנדנט ספיריט לשחקנית הטובה ביותר על משחקה בסרט "דראגסטור קאובוי". הוצע לה לגלם את תפקיד קת'רין טרמל ב"אינסטינקט בסיסי" אך היא סירבה ושרון סטון לוהקה במקומה. בהמשך שיחקה במספר סרטים עצמאיים ובמספר סרטים הוליוודיים. ב-1991 שיחקה בסרט "נוכלת ושמה סו" בבימויו של ג'ון יוז. בשנת 1996 שיחקה בסרט המתח "גורם לא ידוע" לצד נעמי ווטס. בשנת 2000 היא גילמה את ויוויאן ווד בסרט "המלאכיות של צ'רלי". בשנת 2003 שיחקה בסרט הטלוויזיה "הומלסית בהרוואד, סיפורה של ליז מורי", שקיבל 3 מועמדויות לפרס אמי. בשנת 2005 שיחקה במותחן "החליפה" לצד קירה נייטלי. בשנת 2010 שיחקה בסרט המדע הבדיוני "קאבום" של הבמאי גרג אראקי ובסרט הדרמה "משחק התשוקה". 

בנוסף היא שיחקה במספר סדרות טלוויזיה, בין היתר "אלי מקביל", "ישנן בנות" ו-"90210", שם גילמה מפיקת מוזיקה עשירה. בשנת 2017 שיחקה בתפקיד הראשי של סדרת הדרמה "מר מרצדס", שיצר דייוויד אי קלי. לינץ' לא שבה לעונה השנייה של הסדרה. 

לינץ' נשואה לתסריטאי והשחקן מיץ' גלזר ויש לה בת, שיין, ממערכת יחסים קודמת שניהלה.

קישורים חיצוניים
----------------

ויקישיתוף מדיה וקבצים בנושא **קלי לינץ'** בוויקישיתוף
* קלי לינץ', ברשת החברתית אקס (טוויטר)
* קלי לינץ', ברשת החברתית אינסטגרם
* קלי לינץ', במסד הנתונים הקולנועיים IMDb (באנגלית)
* קלי לינץ', באתר "אידיבי", מאגר הידע העברי לקולנוע ישראלי ועולמי
* קלי לינץ', באתר AllMovie (באנגלית)
* קלי לינץ', באתר Rotten Tomatoes (באנגלית)
* קלי לינץ', באתר Metacritic (באנגלית)
* קלי לינץ', במסד הנתונים הקולנועיים KinoPoisk (ברוסית)
* קלי לינץ', באתר אייטונס (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 99071336
* BNE: XX1295936
* BnF: cb140251238 (data)
* GND: 136025323
* ISNI: 0000 0000 7841 0617
* LCCN: n92058129
* NKC: xx0183170
* NLP: a0000001767183
* NTA: 240682971
* SNAC: w61k06xk
* SUDOC: 119011956
* ULAN: 500269522
* VIAF: 76513948
* WorldCat: lccn-n92058129

 |
נשיא ישראל יצחק הרצוג ורעייתו מיכל הרצוג (במרכז) בעת ביקור בסיראג', 2022
**סיראג'** היא עמותה לקידום הייטק בחברה הבדואית.

מטרת העמותה
-----------

מטרת העמותה היא יצירת מקומות עבודה לחברה הבדואית בתחום מקצועות הטכנולוגיה וההייטק, על מנת לעודד את השתלבות הבדואים בנגב בתחום זה, לרבות על ידי: יצירת קשר עם חברות ישראליות וזרות אשר תספקנה פרויקטים בתחום מקצועות הטכנולוגיה וההייטק בהם יועסקו בדואים תושבי הנגב, ופעילות בתחום הכשרת כוח אדם מהחברה הבדואית בשיתוף עם החברות הנ"ל לעבודות בתחום מקצועות הטכנולוגיה וההייטק ולשילובם בפרויקטים כמופרט לעיל.

ההקמה
-----

עמותת סיראג' הוקמה באפריל 2017 על ידי היזם והיו"ר דאז של הוועד המנהל של אוניברסיטת תל אביב גיורא ירון. יחד עם עוד כמה אנשי הייטק אחרים, כמו גם יזמים חברתיים ואנשי אקדמיה מהמגזר הבדואי הבחין בפער ההשכלתי שמתקיים בבתי הספר התיכוניים בפזורה הבדואית מחד, ומאידך בפוטנציאל הגדול של עובדי הייטק שיעברו הכשרה מתאימה, ויירצו לעבוד קרוב לביתם בנגב. העמותה בחרה במודל של ביצוע פרויקטים בתחום ההי-טק ולא שמה לה למטרה לשלב את בני החברה בחברות ההייטק. ירון משמש עד היום כיו"ר העמותה.

פעילות העמותה
-------------

בעמותה 25 עובדים והנהלתה ממוקמת בפארק ההי-טק והפיתוח גב־ים שליד אוניברסיטת בן-גוריון בנגב בבאר שבע. לעמותה חברה בת בשם סיראז' טכנולוגיות שמנסה לרכז מאמצים של שותפים רבים כדי לקדם את החברה הבדואית השמרנית ולעודד את הצעירים לרכוש השכלה בתחומי ההיי-טק.

קישורים חיצוניים
----------------

ויקישיתוף מדיה וקבצים בנושא **סיראג'** בוויקישיתוף

הערות שוליים
------------

1. ↑  סיראג' - לקידום הייטק בחברה הבדואית (ע"ר) עמותה, באתר גיידסטאר - אתר העמותות של ישראל
2. ↑  הגר רבט, גיורא ירון, ממייסדי ההייטק הישראלי, יוצא לחבר את הבדואים לתעשייה, באתר כלכליסט, 17 במאי 2018
3. ↑  יעלי נגיד-מזרחי, משכורת ראשונה של מנכ"ל סיראג' טכנולוגיות, באתר מקור ראשון, 19 אוקטובר, 2021
4. ↑  טל שחף, "אנחנו אומרים לתלמידים שגוגל מחכה להם", באתר ynet, 17 באפריל 2021
**ססיל לאוריסטון קלוואיי** (באנגלית:  **Cecil Lauriston Kellaway**; ‏22 באוגוסט 1890 - 28 בפברואר 1973), היה שחקן קולנוע דרום אפריקאי מועמד שני פרסי אוסקר בקטגוריית פרס אוסקר לשחקן המשנה הטוב ביותר על תפקידיו בסרטים "נחש מי בא לסעוד" ו"המזל של האירי".

ביוגרפיה
--------

קלוואיי נולד בקייפטאון, דרום אפריקה והתחנך באנגליה, לפני שהפך לשחקן עבור חברת משחק נודדת.
אחיו של קלוואיי אלק התעסק גם כן במשחק וכמו כן גם בני דודיו כוכב הקולנוע אדמונד גוון וארתור צ'ייסי.

ניסה לפרוץ כקולנוען באוסטרליה עם הסרט שכתב "זה נעשה" לפני שהגיע להוליווד בשנות ה-30.
בשנות ה-40 הפך לשחקן מן המניין בהוליווד לאחר שהופיע בדרמות "אינטרמזו: סיפור אהבה", "המכתב", בקומדיות "התחתנתי עם מכשפה" בתפקיד אביה דניאל של ג'ניפר (ורוניקה לייק), "קחי מכתב, מותק" ובעיבוד הקולנועי לרומן "אנקת גבהים".
את תפקידיו גדולים בתחילת דרכו עשה קלוואיי בסרטים "הדוור מצלצל פעמיים" בתור ניק בעלה של קורה סמית' (לנה טרנר), "גברת פרקינגטון" בתפקיד אדוארד נסיך ווילס, "דיוקנה של ג'ני" בתפקיד מאתיוס ובפנטזיה "המזל של האירי" בה שיחק בתפקיד הלפרקון עליו הועמד לפרס אוסקר לשחקן המשנה הטוב ביותר.
המשיך להתפרסם בסרטו האחרון של ויקטור פלמינג "ז'אן ד'ארק" בתפקיד ז'אן לה מיסטר ובסרטו של ססיל ב. דה-מיל "בלתי כבוש" בתפקיד ג'רמי לאב. 

בשנות ה-50 שיחק בדרמה הקומית "הארווי" בתור ד"ר וילי קאמלי, בסרט המפלצות הבדיוני "המפלצת מ-20,000 התהומות" בתור ד"ר ת'ורגוד אלסון, במערבון "המורד הגאה" ובדרמות "המנגינה שלא נגמרה" ו"בס הצעירה" בתור מר פרי המשרת של אן בולין.
השתתף באמצע שנות ה-60 במותחן של רוברט אולדריץ' "שרלוט המתוקה" בתפקיד הבלש הארי וויליס ובסרטו של אוטו פרמינגר "הקרדינל".
קלוואיי רשם בשנת 1967 את ההופעה המפורסמת והמוערכת ביותר שלו בדרמה "נחש מי בא לסעוד" בתפקיד הכומר הקתולי מונסיונר ראיין, הופעה שזיכתה את קאלאווי במועמדות אוסקר שנייה.
הופיע כשחקן קולנוע בפעם האחרונה בשנת 1970 בסרטו של ריצ'רד ראש "המתבגרים".

קלוואיי נפטר ב-28 בפברואר 1973 בגיל 79 ממחלת טרשת העורקים בביתו שבהוליווד, היה נשוי לדורין אליזבת ג'וברת והיה אב לשני ילדים.

קישורים חיצוניים
----------------

ויקישיתוף מדיה וקבצים בנושא **ססיל קלאוויי** בוויקישיתוף

* ססיל קלאוויי, במסד הנתונים הקולנועיים IMDb (באנגלית)
* ססיל קלאוויי, באתר AllMovie (באנגלית)
* ססיל קלאוויי, במסד הנתונים הקולנועיים KinoPoisk (ברוסית)
* ססיל קלאוויי, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ADB: kellaway-cecil-lauriston-6909
* BNE: XX1295013
* BnF: cb14192833d (data)
* GND: 131717367
* ISNI: 0000 0001 1602 2480
* LCCN: n85085805
* SNAC: w6qz3pqt
* SUDOC: 110143078
* Trove: 1462354
* VIAF: 18364337
* WorldCat: lccn-n85085805

 |
**לוקאס אסטלה פרי** (נולד ב-10 בדצמבר 1997) הוא כדורגלן ברזילאי המשחק כשוער בקבוצת אולימפיק ליון.

קריירה
------

פרי גדל במחלקת הנוער של נאוטיקו. לוקאס פרי הוא שחקן כדורגל ברזילאי שנולד בעיר ואליניוס במדינת סאו פאולו. הוא התחיל לשחק כדורגל בגיל 4 במועדוני העיר שלו ובשנת 2010 עבר לניסיון במועדון פונטה פרטה, שם שימש שלוש שנים ושמונה חודשים, עד שעבר לקבוצת סאו פאולו בשנת 2013. בקבוצת סאו פאולו, הוא עלה לסגל המקצועי בשנת 2015, אך לא שיחק בשום משחק. פרי פרצה בקטגוריות הבניים של הקבוצה ואף זכה באליפות הברזילאית לשחקני פוטנציאל בשנת 2018, אך לא קיבל הזדמנות בסגל הראשי.

בינואר 2019, חתם לוקאס פרי על השאלה בקבוצת קריסטל פאלאס האנגלית, אך לא הוצעה לו הזדמנות לשחק בקבוצה האנגלית. ביוני 2019, חזר לסאו פאולו לאחר שקריסטל פאלאס לא השתמשה באופציה לרכוש אותו.

בדצמבר 2021, לאחר שהיה לו מעט הזדמנויות בסאו פאולו, הצטרף לוקאס פרי לקבוצת נאוטיקו בהשאלה עד לסיום עונת 2022. בנאוטיקו, הוא היה חלק מקבוצת הרכש והיה הגיבור של הקבוצה בזכייה באליפות הפרנמבוקנה בשנת 2022.

באוגוסט 2022, הצטרף לוקאס פרי לבוטאפוגו בהשאלה וחתם חוזה עד לסיום שנת 2025. בקבוצה זו, הוא קיבל הזדמנויות והפך להיות שחקן חשוב בסגל, ובעונת 2023 התגבר על פציעתו של השוער הראשי והפך לשחקן טיטולי. הוא נחשב לשחקן מרכזי בקבוצתו והוא הוצג כאחד מהפרוטגוניסטים של הקבוצה במסגרות שונות, כולל בקמפיונטו הברזילאי.

בינואר 2024 חתם פרי לארבע וחצי שנים באולימפיק ליון.

נבחרת לאומית
------------

ב-2015 וב-2017 שיחק עם נבחרת ברזיל עד גיל 20 באליפות דרום אמריקה.

באוגוסט 2023, זומן לראשונה לסגל נבחרת ברזיל הבוגרת כמחליף לשוער הפצוע בנטו.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר FootballDatabase.eu

הערות שוליים
------------

1. ↑  Após lesão no ombro, Gatito Fernández não jogará mais pelo Botafogo em 2022, odia
2. ↑  Com Lucas Perri, Botafogo volta a ter um jogador na Seleção após quatro anos, globo

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"לוקאס פרי"**.
**קרוליין כץ** (**Caroline Catz**; נולדה ב-1970 בעיר מנצ'סטר בבריטניה), היא שחקנית טלוויזיה, תיאטרון ורדיו יהודייה-בריטית.

קריירה
------

קריירת משחקה החלה בתחילה עם תפקידים קטנים, ובשנת 1994 לקחה על עצמה תפקיד ראשי בסדרת ה-BBC "הכל שקט בחזית פרסטון", סדרה שרצה כשלוש עונות. כמו כן בהמשך דרכה כללה גם תפקידים נכבדים בסדרות בריטיות כגון "מחלק מוסר" "רצח בסברביה", "DCI Banks" ובסדרה הקומית "דוק מרטין". בהמשך התארחה כץ בתפקיד אורח בסדרה "מלון בבילון", ובתפקיד משנה בסדרה "הכחשה של רצח".
כץ נשואה לשחקן מייקל היגס.

מוזיקה
------

לפני קריירת המשחק, כץ שרה בלהקת אינדי בשם מונולנד (Monoland), ולאחר מכן בלהקת פולק בשם ספיר (Sapphire).

במרץ 2008 התארחה כץ עם להקת הרוק קומבו "הישו ומרי צ'יין" (The Jesus and Mary Chain) בביצוע פולק לשיריהם של חברי הלהקה, השיר "כמו דבש" (Just Like Honey), ולשיר "לפעמים תמיד" (Sometimes Always).

קישורים חיצוניים
----------------

* קרוליין כץ, ברשת החברתית אקס (טוויטר)
* קרוליין כץ, במסד הנתונים הקולנועיים IMDb (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2006111806
* VIAF: 31759577
* WorldCat (עם VIAF): 31759577

 |
**עמי אָנידְגָ'ר** (נולד ב-21 בנובמבר 1975) הוא שחקן, קומיקאי, סטנדאפיסט, סופר, יוצר ומנחה סדנאות צחוק.

חייו ויצירתו
------------

בשנת 1997 סיים שירות סדיר במסגרת תיאטרון חיל האוויר, בין השנים 1995 - 1998 היה חלק ממופע הבמה "דומינו גרוס". בשנת 2001 סיים את לימודי המשחק בסטודיו למשחק ניסן נתיב, שיחק בתיאטרון החאן בירושלים בהצגות "מילה של אהבה" ו"מלחמה על הבית".

בשנת 2003 הופיע במחזמר "ספיד וגלגלי הקסם" של חנוך רוזן, יחד עם אמיר פיי גוטמן, אפרת בוימולד ועומר ברנע.

בשנת 2005 הופיע בסדרה "טיוליולים" בערוץ "הופ!" (יחד עם סיון ששון).

עמי אנידג'ר, מתוך סדרת הילדים "עמי'לה"
בין השנים 2001 - 2008 כתב והעלה מופע בידור בשם "עמי ואלי", יחד עם הקומיקאי ושותפו ללימודי המשחק בניסן נתיב, אלי בן דוד.

בשנת 2008 הופיע בתפקיד ראשי יחד עם אלי בן דוד ומלי לוי בהצגה "פרימיירה", שהועלתה במסגרת פסטיבל התיאטרון הקצר של צוותא. 

בשנת 2009 כיכב בתור מנחה מקצועי בשם "בני בוק" בסדרה הקרמבויז, לצד מיכל גבריאלוב ואורן יאדגר.

בשנים 2010–2012 הופיע במספר תפקידי משנה בסדרות שונות.

השתתף בתוכניות וסדרות טלוויזיה רבות, בהן: "ערב אדיר", "יצפאן", "קומדי בר", "גם להם מגיע", "סרוגים", "מה קשור?", "פולישוק", "מי שואל אותך?", "נבחרת ישראל בטלוויזיה", "עם סגולה", "קאמבק", "רוני וקשיו", "חברות", "שנות ה-80" ועוד.

בשנת 2013 העלה את "עמי'לה", תוכנית הסטנדאפ הראשונה לילדים. בשנת 2014 החל להשתתף בתוכנית הנוער "שבט צוצלת". בשנת 2015 החל להנחות את "אלוף הסופר סטרייקה" בערוץ זום.

בשנת 2015 השתתף בקומדיה הקולנועית "מה כבר יכול לקרות?!", בכיכובם של הצמד דובדבני וקובץ'. בשנת 2016 השתתף בסרט "הלהקה האחרונה בלבנון". בנוסף השתתף בתוכנית הבידור "זה המצב" של הזכיינית רשת בערוץ 2.

בשנת 2017 שיחק בסרט "ג'סטה" של קובי מחט. באותה שנה שיחק בשובר הקופות הישראלי "מכתוב".

ב-2018 שיחק בסרט ההמשך "עד הקצה - ג'סטה 2".

השתתף בעונתה השלישית של סדרת הנוער "שבט צוצלת" ב-YES.

כתב, יצר והשתתף בתוכנית המערכונים "קצרצרים" שעלתה במהלך 2018 בערוץ ג'וניור.

ב-2021 עלתה העונה הרביעית של "שוסטר ושוסטר" בחינוכית בו עמי מגלם את "פודי חלפון". באותה שנה פרסם את ספר הביכורים שלו, "בקרוב תהיה שמח" - 8 מפתחות לחיים שמחים".

ב-2023 שיחק בעונה החדשה של "המדובב".

כיום מופיע עם מופע הבידור "קוקיה" בכל רחבי הארץ בבסיסי צה"ל, חברות עסקיות, בתי ספר ועוד, ומלמד כיצד ניתן להשתמש בצחוק ככלי להתמודדות מול אתגרי החיים ומפיץ את ספרו "בקרוב תהיה שמח".

קישורים חיצוניים
----------------

ויקישיתוף מדיה וקבצים בנושא **עמי אנידג'ר** בוויקישיתוף
* אתר האינטרנט הרשמי של עמי אנידג'ר

* עמי אנידג'ר, במיזם "אישים" לתיעוד היצירה הישראלית

* עמי אנידג'ר, במסד הנתונים הקולנועיים IMDb (באנגלית)
* יפעת יעקובסון, הכוכבים של מילר, באתר ynet, 4 באוגוסט 2004
* עמי אנידג'ר, בהצגה החתול במגפיים, באתר עכבר העיר
* קומדי בר, סרטון באתר יוטיוב
**סידני גרינסטריט** (באנגלית: **Sydney Greenstreet**; ‏27 בדצמבר 1879 - 18 בינואר 1954) היה שחקן קולנוע בריטי שזכה להצלחה בגילום תפקידי נבלים בהוליווד בעשור השביעי לחייו.

ביוגרפיה
--------

גרינסטריט נולד בעיר סנדוויץ' באנגליה, וכילד שיחק על הבמה בקומדיות. לאחר ניסיונות כושלים להפוך לחקלאי במטע לתה בסרי לנקה, היגר לארצות הברית, ושם זכה להצלחה כשחקן תיאטרון, כאשר הופעת הבכורה שלו הייתה בשנת 1902.

בשנת 1941 והוא בן למעלה משישים שנה, ומשקלו למעלה מ-150 קילוגרם, הופיע את הופעת הבכורה שלו בקולנוע בסרט "הנץ ממלטה". בסרט זה, על פי סיפורו של דשיל האמט, שבויים ונכתב על ידי ג'ון יוסטון היה גרינסטריט חלק מצוות שחקנים, ביניהם המפרי בוגרט בתפקיד הבלש סאם ספייד, מרי אסטור בתפקיד בריג'יד או'שונסי הרצחנית, ופיטר לורה. תפקידו כ"איש השמן" גוטמן, היה הופעת בכורה, שהובילה אחריה לצילומם של סרטים נוספים מסוג זה, לרוב באולפני האחים וורנר, וביניהם שמונה סרטים בהם הופיע לצידו של פיטר לורה כצמד נבלים קלאסי, כאשר לעיתים קרובות היה "האיש הטוב" המתעמת עמם, השחקן המפרי בוגרט. הופעתו בסרטים אלו הפכה אותו לאחת הדמויות המוכרות בקולנוע גם כיום, על אף התקופה הקצרה בה נוצרו, ועל אף שהחל בקריירה הקולנועית בגיל מאוחר.

גרינסטריט שיחק אף בסרט קזבלנקה, בתפקיד סיניור פרארי, בעל מסעדה בשם "התוכי הכחול", המנסה לקנות מגיבור הסרט ריק את מאורת הג'ין שלו.

בסוף שנות הארבעים נאלץ גרינסטריט לפרוש ממשחק בקולנוע, עקב מחלת הסוכרת בה לקה. בשנת 1954 מת כתוצאה ממחלה זו, ונטמן בקליפורניה.

קישורים חיצוניים
----------------

ויקישיתוף מדיה וקבצים בנושא **סידני גרינסטריט** בוויקישיתוף

* סידני גרינסטריט, במסד הנתונים הקולנועיים IMDb (באנגלית)
* סידני גרינסטריט, באתר "אידיבי", מאגר הידע העברי לקולנוע ישראלי ועולמי
* סידני גרינסטריט, באתר AllMovie (באנגלית)
* סידני גרינסטריט, באתר Rotten Tomatoes (באנגלית)
* סידני גרינסטריט, במסד הנתונים הקולנועיים KinoPoisk (ברוסית)
* סידני גרינסטריט, באתר MusicBrainz (באנגלית)
* סידני גרינסטריט, באתר Discogs (באנגלית)
* סידני גרינסטריט, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007427895505171
* BNE: XX4857322
* BnF: cb146820288 (data)
* CANTIC: a11720074
* GND: 129626163
* ISNI: 0000 0000 7712 3931
* LCCN: n79029753
* MusicBrainz: 153739fc-6074-43fe-af62-f46d0d5f6fe4
* NKC: xx0173580
* SNAC: w6p58r8g
* SUDOC: 061730343
* VIAF: 32189023
* WorldCat: lccn-n79029753

 |
**ג'ואן פאלטה** (באנגלית: **JoAnn Falletta**, נולדה ב-27 בפברואר 1954 בקווינס, ניו יורק) היא מנצחת תזמורת אמריקאית.

ביוגרפיה
--------

פאלטה למדה ב-Mannes College למוזיקה ובבית הספר ג'וליארד בניו יורק. את הקריירה המוזיקלית שלה החלה כגיטריסטית ונגנית מנדולינה וירטואוזית, ובנעוריה הוזמנה לעיתים קרובות להופיע עם המטרופוליטן אופרה והפילהרמונית של ניו יורק כאשר יצירה בביצוען חייבה שימוש במנדולינה או בגיטרה קלאסית. היא נרשמה ללימודים בבית ספר מאנס למוזיקה כסטודנטית לגיטרה קלאסית, אבל בגיל 18 החלה לנצח על תזמורת הסטודנטים ומיד ידעה, כי זו הקריירה שהיא רוצה בה. הנהלת מאן הטילה ספק בסיכויי אישה להתמנות למנהלת מוזיקלית בתזמורת, אך נעתרה לבקשתה והרשתה לה להעביר את מוקד לימודיה מנגינה לניצוח. אחרי סיום לימודיה, המשיכה ללמוד בקווינס קולג' לתואר שני בניצוח תזמורות ובג'וליארד לתואר שני במוזיקה ולדוקטורט בניצוח תזמורות. פאלטה למדה ניצוח אצל יורגה מסטר ואחרים.

בין השנים 1991 - 2020 הייתה מנהלת מוזיקלית של התזמורת הסימפונית של וירג'יניה. כמו כן כיהנה כמנהלת מוזיקלית של תזמורת לונג ביץ' ושל תזמורת הנשים הפילהרמונית בסן פרנסיסקו. במאי 1998 התמנתה למנהלת מוזיקלית של התזמורת הפילהרמונית של באפלו, משרה שהחלה לכהן בה באופן רשמי בעונת 1999–2000. במהלך כהונתה בבאפלו הקליטה התזמורת לחברת נאקסוס וחזרה לקונצרטים בקרנגי הול. החוזה הנוכחי של פאלטה בבאפאלו הוא הממושך ביותר בתולדות התזמורת עד כה, עד עונת 2011–2012. בין השנים 2011 - 2014 הייתה מנהלת מוזיקלית של תזמורת אלסטר.

כיום היא יועצת אמנותית בתזמורת הסימפונית של הוואי.

בשנת 1986 נישאה ג'ואן פאלטה לרוברט אלמאני, אז קלרינתן וכיום מהנדס מערכות.

פרסים ואותות הוקרה
------------------

* מענק לאומי לפרס הניצוח בתחרות סטוקובסקי לשנת 2002.
* פרס טוסקניני.
* פרס דיטסון.
* פרס ברונו ולטר לניצוח.
* עשרה אותות הוקרה מ-ASCAP על תכנון יצירתי של עונות קונצרטים.
* פרס ג'ון אדוארדס מטעם הליגה לתזמורות סימפוניות באמריקה.

קישורים חיצוניים
----------------

ויקישיתוף מדיה וקבצים בנושא **ג'ואן פאלטה** בוויקישיתוף
* 

* אתר האינטרנט הרשמי של ג'ואן פאלטה
* ג'ואן פאלטה, ברשת החברתית פייסבוק

* ג'ואן פאלטה, סרטונים בערוץ היוטיוב

* ג'ואן פאלטה, במסד הנתונים הקולנועיים IMDb (באנגלית)

* ג'ואן פאלטה, באתר אייטונס (באנגלית)

* ג'ואן פאלטה, באתר ספוטיפיי

* ג'ואן פאלטה, באתר AllMusic (באנגלית)

* ג'ואן פאלטה, באתר MusicBrainz (באנגלית)

* ג'ואן פאלטה, באתר דיזר

* ג'ואן פאלטה, באתר Discogs (באנגלית)

* Buffalo Philharmonic Orchestra
* Virginia Symphony Orchestra
* Old Dominion University page on Virginia Symphony Orchestra


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007349790505171
* BnF: cb14176203c (data)
* CiNii: DA12899307
* GND: 133830152
* ISNI: 0000 0001 2031 4961
* LCCN: nr92006586
* MusicBrainz: f42cd8d2-0c06-4c04-99b2-83029e3e7936
* SNAC: w6zd1ff7
* SUDOC: 170790487
* Trove: 1165050
* VIAF: 100322104
* WorldCat: lccn-nr92006586

 |
פירוש נוסף ערך זה עוסק בבמאי. אם התכוונתם לראש מועצה מקומית מזרעה, ראו פואד עווד (ראש מועצה).

**פואד עווד** (בערבית: **فؤاد عوض**; נולד ב-7 באוקטובר 1956 בנצרת) הוא במאי תיאטרון ערבי-ישראלי, שימש כמנהל תיאטרון אל-מידאן במשך שבע שנים.

ביוגרפיה
--------

עווד למד בבית ספר בפטיסטי בנצרת. בשנת 1979 ביים את הצגתו הראשונה, "המלך הוא המלך", לפי סיפור של המחזאי הסורי סעד אללה ונוס. הוא סיים לימודים לתואר באמנות התיאטרון באוניברסיטת תל אביב בשנת 1982. באוניברסיטה ביים את ההצגות "מיס ג'ולי" של השוודי יוהאן אוגוסט סטרינדברג ואת "גברים בשמש" של ע'סאן כנפאני.

בשנים 1983-1987 עבד במרכז התרבותי העירוני בנצרת, שם ביים מספר הצגות. היה ממקימי תיאטרון אל קסבה אל קודס בירושלים.

בין ההצגות הנוספות שביים: "האוטובוס" של המחזאי איימן ג'ברייה, בפסטיבל עכו ה-24, רומיאו ויוליה, יחד עם ערן בניאל, בתיאטרון החאן ותיאטרון אל-קסבה אל קודס, 1994, "ראשו של ג'אבר" מאת סעדאללה ונוס הסורי, ב-1989 בתיאטרון אל-כרמה.

עווד היה מנהל תיאטרון אל-מידאן, תחילה בנצרת ואחר כך בחיפה. הוא משמש כמנהל המחלקה לתרבות של עיריית נצרת. הוא מלמד באקדמיה לדרמה ברמאללה, שהקים ג'ורג' איברהים.

* ההצגה Le Montrer, תיאטרון אל-מידאןההצגה Le Montrer, תיאטרון אל-מידאן
* ההצגה Le Montrer, תיאטרון אל-מידאןההצגה Le Montrer, תיאטרון אל-מידאן
* ההצגה "ראשו של ג'אבער", 1989ההצגה "ראשו של ג'אבער", 1989

קישורים חיצוניים
----------------

* אימאן ח'ליל וז'אנט לוקה, ספרות ערבית-גרמנית, מראה מקום: Iman O. Khalil and Jeannette Iocca, World Literature Today, Vol. 69, No. 3, Multiculturalism in Contemporary German Literature (Summer, 1995), pp. 521–527
* אדוארד מאסט, "סומהטה: ההיסטוריה של התחייה", מראה מקום: Edward Mast, TDR (1988-), Vol. 44, No. 3 (Autumn, 2000), pp. 113–130
* ג'פרי ברטולט, לאן מועדות פניה של האומנות בפלסטין ?, ניוזוויק, 19 ביוני 1994

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007503956405171
* ISNI: 0000 0004 4617 6925
* LCCN: no2015011765
* VIAF: 314816068
* WorldCat: lccn-no2015011765

 |
**האפר של אנג'לה** הוא ממואר שחיבר פרנק מק'קורט ויצא לאור ב-1996. הספר זכה במספר פרסים, בהם פרס פוליצר לאוטוביוגרפיה. הספר מגולל בנימה הומוריסטית את חייהם והתמודדותם של פרנק ומשפחתו עם חיי עוני בלימריק.

עלילת הספר
----------

אנג'לה ומלאכי הם שני מהגרים אירים שהיגרו מאירלנד לארצות הברית על מנת לברוח מהעוני הגדול. הם נפגשו והתחתנו כשברקע השפל הגדול. לאחר שבתם הצעירה נפטרה, הם מחליטים לעזוב את ברוקלין ולהגר חזרה אל לימריק שבאירלנד. הזוג נקלע לעוני גדול ומתגורר בבלוק דירות מחוברות. מלאכי מתדרדר לאלכוהול ומבזבז את כספם המועט בעוד אנג'לה מתאמצת לשמור על לכידות המשפחה. מק'קורט מספר כי אחיו והוא, היו מחפשים שאריות פחם לחימום וניזונים משאריות מזון. בכל העת אביהם שמצא עבודה בזמן מלחמת העולם השנייה, לא פרנס את המשפחה.

מק'קורט מדגיש את עניין המעמדות בקהילת לימריק ושעניי הקהילה הופלו לרעה. בהיותו בן 14 נדחה מקבלה לבית הספר הקתולי שבעיר. לאחר שכמעט מת מטיפואיד, מצא מק'קורט עבודה אצל שכן. הוא עבד בהובלת פחם אל ביתו של השכן ובעקבות כך חלה בדלקת הלחמית. משפחתו פונתה מביתה לאחר שבני המשפחה השתמשו ברכיבים מקיר הבית לבערה וחימום. הם נאלצו להתגורר עם קרוב משפחה שלבסוף כפה יחסים מיניים על אנג'לה. לאחר שנדחה מקבלה למוסד הקתולי, מוצא מק'קורט עבודה כנער מברקים בדואר. הוא מרוויח מספיק על מנת לקנות כרטיס למעבורת לארצות הברית.

פרסים
-----

הספר זכה בפרס פוליצר לשנת 1997 ובפרס National Book Critics Circle Award לשנת 1996.

קישורים חיצוניים
----------------

* האפר של אנג'לה, באתר OCLC (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 7556181-5
* VIAF: 174170797
* WorldCat (עם VIAF): 174170797

 |
**ראיין סטיילס** (באנגלית: **Ryan Stiles**; נולד ב-22 באפריל 1959) הוא מפיק, שחקן וקומיקאי אמריקאי-קנדי.

סטיילס ידוע בעיקר בעקבות הופעותיו בגרסאות הבריטית והאמריקאית לתוכנית "של מי השורה הזאת בכלל?", ומתפקידיו בקומדיות המצבים "המופע של דרו קארי" ו"שני גברים וחצי".

קורות חייו
----------

סטיילס נולד בסיאטל, וושינגטון, כבן הצעיר בין חמישה אחים. בגיל 10 עבר עם משפחתו להתגורר בוונקובר, קנדה. בגיל שבע-עשרה נשר מבית הספר במטרה לפתח קריירה בתחום הקומדיה. 

ב-1990 הצטרף לתוכנית "של מי השורה הזאת בכלל?" בה נטל חלק למעלה מעשור וחצי, בתחילה בגרסה הבריטית ולאחר מכן בגרסה האמריקאית, אותה הנחה דרו קארי. בתקופה זו שיתף סטיילס פעולה עם קארי תוכנית "המופע של דרו קארי", סדרת קומדיית מצבים אותה הפיק קארי. ב-2004 הצטרף לסדרה המצליחה "שני גברים וחצי" בתפקיד ד"ר הֶרב מלניק, בן זוגה הנוכחי של ג'ודית, גרושתו של אלן. ב-2011 שב לשתף פעולה עם קארי בתוכנית אלתורים נוספת, "Drew Carey's Improv-A-Ganza" אך זו ירדה מהמסכים לאחר שנה. 

עם חידושה של "של מי השורה הזאת בכלל?" ב-2013, בהנחייתה של איישה טיילר, חזר סטיילס להופיע כחבר קבוע בתוכנית.

סטיילס השתתף בתפקידים בסרטי הקולנוע לרקוד עם טייסים, בסרט ההמשך שלו לרקוד עם לוחמים ובסרט אסטרו-בוי.

קישורים חיצוניים
----------------

ויקישיתוף מדיה וקבצים בנושא **ראיין סטיילס** בוויקישיתוף

* ראיין סטיילס, במסד הנתונים הקולנועיים IMDb (באנגלית)
* ראיין סטיילס, באתר AllMovie (באנגלית)
* ראיין סטיילס, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1133384994
* LCCN: no2009109832
* SNAC: w6q31bzf
* VIAF: 91163235
* WorldCat: lccn-no2009109832

 |
**רוג'ר אלרס** (באנגלית: **Roger Allers**; נולד ב-29 ביוני 1949) הוא במאי קולנוע, אנימטור, תסריטאי ומחזאי אמריקאי. הוא ידוע בעיקר בשל בימוי הסרט המצליח "מלך האריות" של אולפני ההנפשה של וולט דיסני, אותו ביים עם רוב מינקוף.

ביוגרפיה
--------

אלרס התמכר להנפשה כבר בגיל 5 כאשר צפה בסרט "פיטר פן". הייתה לו החלטה ליצור בחברת וולט דיסני. בתחילת הדרך החל ללמוד באוניברסיטת אריזונה שם קיבלת תואר באומנות. את עבודתו החל עם אולפני ליסברגר בהם עבד על הנפשה על רחוב סומסום, ופרסומות שונות. 

ב-1978 עבר ללוס אנג'לס כדי לעבוד על פרויקט סרט הנפשה, סיים את העבודה לאחר חצי שנה וזו היית העבודה המשותפת הראשונה שלו עם חברת דיסני. 

אלרס עבר לטורונטו ב-1980 כדי לעבור עם אולפני נלוונה המפורסמים כאנימטור. לאחר שנתיים חזר לחוס אנג'לס כדי לעבוד על הסרט "נמו הקטן: הרפתקאות סלומברלנד", עבודתו על הסרט נמשכה בטוקיו שביפן. 

ב-1985 חזר שוב ל-.L.A, אלרס שמע שדיסני חיפשה אנימטור לסרט אוליבר וחבורתו וכך התקבל לעבודה. במהלך שנות ה-80 וה-90 עבד כמעט על כל סרטי דיסני הכוללים את בת הים הקטנה, בן המלך והעני, היפה והחיה, אלאדין ומלך האריות.

ב-1994 בפעם הראשונה ביים סרט הוא מלך האריות העטור פרסים והמצליח ביותר. אלרס היה מועמד על כתיבת הספר. בהמשך השנים אלרס המשיך לעבוד בדיסני בפיתוח תוכנות ויצר את הסרט הקיסר נפל על הראש אשר היה ברוח הסרט מלך האריות. לאחר כמה שנים אלרס החליט לעזוב את הפרויקט.

חיים אישיים
-----------

אלרס מתגורר בקליפורניה עם אשתו ליזי, להם שני ילדים.

קישורים חיצוניים
----------------

ויקישיתוף מדיה וקבצים בנושא **רוג'ר אלרס** בוויקישיתוף

* רוג'ר אלרס, במסד הנתונים הקולנועיים IMDb (באנגלית)
* רוג'ר אלרס, באתר AllMovie (באנגלית)
* רוג'ר אלרס, במסד הנתונים הקולנועיים KinoPoisk (ברוסית)
* רוג'ר אלרס, באתר MusicBrainz (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007352745105171
* BIBSYS: 4099290
* BNE: XX1169365
* BnF: cb131788052 (data)
* CiNii: DA14797181
* GND: 137400721
* ISNI: 0000 0000 6301 8532
* LCCN: no98064846
* MusicBrainz: aeaa2126-d6e7-4ba8-b80d-8f8696cfa0f8
* NKC: xx0196661
* NLA: 41610180
* NLK: KAC201331920
* NTA: 140991867
* RERO: 02-A013179502
* SNAC: w6j41b6c
* SUDOC: 081453175
* VIAF: 29672178
* WorldCat: lccn-no98064846

 |
**רוזי מרסל** (Rosie Marcel; נולדה ב-6 במאי 1977 ברוהמפטון, לונדון אנגליה) היא שחקנית בריטית הידועה בעיקר בתור ד"ר ניילור בסדרת הדרמה "הולבי סיטי".

קריירה
------

כבר בגיל שלוש הופיעה מרסל בתפקיד פיה בהצגה "חלום ליל קיץ" בתיאטרון הלאומי של בריטניה, אך ידועה היא בעיקר כד"ר ניילור בסדרת הדרמה "הולבי סיטי", תפקיד שקיבלה כאשר הצטרפה לסדרה בנובמבר 2005.

לפני משחקה ב"הולבי סיטי" הופיעה מרסל בכמעלה מעשרים הפקות של דרמת השיטור "החשבון" שבה הופיעה כאשתו של הגנגסטר הידוע בשם לואיז לארסון, ובנוסף כשניהלה בעלילה רומן סוער עם השוטר הסמל דייל סמית.

חייה הפרטיים
------------

### משפחה

מרסל היא בתו של מנהל הטלוויזיה טרי מרסל ואחותה של הסופרת והשחקנית קלי מרסל, מרסל מתארת את עצמה כמי שבאה ממשפחה "דרמטית". אמה של מרסל השחקנית לינדסי ברוק בעלת אמונת האיימיש, ואביה הבמאי טרי מרסל התגרשו בשנת 1995.

אחותה היא קלי מרסל, סופרת ושחקנית שהופיעה גם כן בסדרה "הולבי סיטי", אך ידועה בעיקר כמפיקת הסדרה "טרה נובה" (Terra Nova).

לרוזי מרסל יש עוד אח בשם לוק.

### נישואין

מרסל פגש את בעלה הראשון סקוט בונס כשהיה עוזר במאי הסדרה "הסגן", לאחר שיצאו תקופה הציעה לו מרסל דרך מודעה בעיתון הצעת נישואין, כאשר כתבה "סקוט בונס, אני רוזי מרסל אוהבת אותך ורוצה לבלות את שארית חיי איתך. התינשא לי?". הם נישאו ב -21 בפברואר 2004 בטקס צנוע ב"גרנטה גרין" (Gretna Green), אך התגרשו כעבור כמה שנים. כיום נשואה מרסל לבן סטייסי בעל מכון כושר, עמו התחתנה באפריל 2013 בעיר לאס וגאס.

### תחביבים

למרסל יש חגורה שחורה בקרטה, בצעירותה היא גילתה את הרצון להיות פעלולנית, "אני אוהבת את האתגר הפיזי של עשיית הפעלולים, הוקסמתי מתחום זה עוד מגיל 17 כאשר הלכתי עם אבי לכנס פעלולנים, מאז למדתי קרטה, ואני אוהבת סקי מים, וקפיצות באנג'י".

### בעיות בריאות

כשהייתה בת עשרים, מרסל אובחנה כבעלת אנדומטריוזיס, במהלך גילוי הפרעת קרישת דם. מרסל תיארה את מצבה "דיממתי במשך כארבעה חודשים, לאחר התעלפות במקלחת הובהלתי לבית החולים לעירוי דם חירום, שם נאמר לי על ידי הרופאים כי כמעט דיממתי למוות, ובנוסף בדיקות נוספות גילו לי בעיה בקרישת דם, גרסת הנקבה של המופיליה".

שש שנים לאחר מכן סבלה מרסל מבעיות נוספות כאשר פיתחה את מחלת הבכצ'ט הנדירה, מחלה דלקתית שבה כדוריות הדם הלבנות תוקפות את תאי הדם הבריאים. המחלה הותירה אותה מרותקת למיטה במשך שנתיים לטיפולים בבית החולים סנט ברתולומיאו בלונדון, אשר שם אובחנה מחלתה וטופלה.

במהלך תקופה ארוכה לא יכלה מרסל ללכת ללא עזרת מקלות הליכה, במהלך ראיון הגיבה מרסל על מחלתה: "יש לי בדיקות תפקוד כבד ובדיקות דם כל שלושה חודשים, מאוד סביר כי אמות לפני סקוט בעלי, אך אני משלימה עם זה".

כיום מרסל פועלת להעלות את מודעות הציבור למחלה, בשנת 2008 אובחנה אצל מרסל בעיית סרטן צוואר הרחם, היא גילתה כי המחלה התקדמה אל האגן, ומיד קיבלה טיפול בלייזר כדי להרוס את התאים הסרטניים תוך כדי עבודתה בדרמת הטלוויזיה "הולבי סיטי".

קישורים חיצוניים
----------------

* רוזי מרסל, במסד הנתונים הקולנועיים IMDb (באנגלית)
* רוזי מרסל, באתר AllMovie (באנגלית)
* רוזי מרסל, במסד הנתונים הקולנועיים KinoPoisk (ברוסית)
**פיבי בל קייטס** (באנגלית: **Phoebe Belle Cates**; נולדה ב-16 ביולי 1963) היא שחקנית קולנוע יהודייה-אמריקאית, שנודעה בעיקר הודות למשחקה בסרטי נעורים.

קורות חייה
----------

קייטס נולדה בניו יורק שבארצות הברית למשפחה יהודית בעיקרה, מלבד סבה מצד אמה שהיה סיני-פיליפיני. משפחתה עסקה בתעשיית הבידור, הן בטלוויזיה והן בברודוויי. אביה, ג'וזף קייטס (במקור "כץ") היה מפיק ידוע בברודוויי, אשר סייע ביצירת שעשועון הטלוויזיה שאלת ה-64 אלף דולר. אימה של קייטס, לילי, נולדה בסין. קייטס למדה בבית הספר ג'וליארד.

פילמוגרפיה
----------

בקומדיית הנעורים "נעורים בקצב מהיר" גילמה את חברתה הטובה והמנוסה יותר של סטייסי המילטון (ג'ניפר ג'ייסון לי), שתומכת בה ומספקת לה הדרכה לאורך המסע.

היא גם שיחקה במיני-סדרה "תחרה" בשנת 1984.

קייטס הייתה כוכבת משנה בסדרת סרטי "גרמלינס", כוכבת המשנה בסרט "אלף האורות של ניו יורק", וכיכבה בסרט הקומדיה השחורה "פרד תתפגר" (Drop Dead Fred) בתור אליזבת קרונין, אישה צעירה שעוברת תקופה קשה בחייה. אליזבת מתמודדת עם נישואים כושלים, אם שולטת, וקיום אומלל בסך הכל, עד שחברה הדמיוני מהילדות, פרד, מופיע ומכניס אותה למסע של גילוי עצמי.

היא הופיעה על כריכת מגזיני נוער כ"סבנטין", "Tean Beat". קייטס גם הופיעה על במת התיאטרון בשנת 1985 במחזה אוף ברודוויי "Rich Relations" של דייוויד הנרי הואנג וכיכבה בשנת 1994 בקומדיה הרומנטית "הנסיכה קאראבו".

בשנת 2005 פתחה קייטס בוטיק אופנה בשם Blue Tree בשדרת מדיסון שבניו יורק.

חיים אישיים
-----------

קייטס ובעלה קווין קליין בטקס פרסי האוסקר, 1989
קייטס נישאה בשנת 1989 לשחקן זוכה האוסקר קווין קליין, אותו פגשה כשנבחנה לתפקיד בסרט "החברים של אלכס". להם שני ילדים: אחת מהן היא הזמרת גרטה קליין הידועה בשם הבמה פרנקי קוסמוס.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פיבי קייטס** |

* פיבי קייטס, במסד הנתונים הקולנועיים IMDb (באנגלית)
* פיבי קייטס, באתר AllMovie (באנגלית)
* פיבי קייטס, באתר Rotten Tomatoes (באנגלית)
* פיבי קייטס, באתר Metacritic (באנגלית)
* פיבי קייטס, במסד הנתונים הקולנועיים KinoPoisk (ברוסית)
* פיבי קייטס, באתר ספוטיפיי
* פיבי קייטס, באתר Last.fm (באנגלית)
* פיבי קייטס, באתר AllMusic (באנגלית)
* פיבי קייטס, באתר MusicBrainz (באנגלית)
* פיבי קייטס, באתר Discogs (באנגלית)
* פיבי קייטס, באתר Songkick (באנגלית)
* פיבי קייטס, באתר Genius
* פיבי קייטס, באתר SecondHandSongs
* Blue Tree הבוטיק של קייטס בניו יורק

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007452714205171
* BIBSYS: 99071361
* BNE: XX1167020
* BnF: cb13941061d (data)
* GND: 142162825
* ISNI: 0000 0001 1963 962X
* LCCN: n97850094
* MusicBrainz: 05b7e683-d184-4781-a098-87520c9db425
* NLA: 35331418
* NLP: a0000001613312
* NTA: 089293290
* SNAC: w69t4hd0
* SUDOC: 07059161X
* Trove: 914450
* VIAF: 74041894
* WorldCat: lccn-n97850094

 |
**פיטר ריגרט** (באנגלית: **Peter Riegert**; נולד 11 באפריל 1947) הוא שחקן קולנוע וטלוויזיה, במאי קולנוע ותסריטאי יהודי-אמריקאי.

קורות חיים
----------

נולד ברובע הברונקס בניו יורק שבארצות הברית להורים יהודים. למד באוניברסיטת באפלו ועבד בחינוך ובעבודה סוציאלית לפני שעבר לעולם המשחק.

הופעתו הראשונה בברודוויי הייתה במחזמר "Dance with Me" ב-1975 ומאז המשיך להופיע גם באוף ברודוויי במחזות כמו "מסיבת יום הולדת" של הרולד פינטר.

הופעתו הראשונה בקולנוע הייתה בסרט "בית החיות" בשנת 1978.

ב-1983 הופיע בתפקיד ראשי בסרט "גיבור מקומי" לצידו של ברט לנקסטר בתור נציג של טייקון שנשלח לכפר סקוטי כדי לשכנע את תושביו למכור אותו ולהתפנות מהמקום כדי להקים על שטחו בית זיקוק.ב-1988 השתתף בסרט "אהבה ממבט שלישי" לצידה של איימי אירווינג. ב-1991 השתתף בסרט "אוסקר" לצידו של סילבסטר סטאלון וב-1994 השתתף בסרט הפנטזיה "המסכה". ב-1993 שיחק בסרט "ג'יפסי" לצידה של בט מידלר. ב-2000 שיחק בסרט הפשע "טראפיק". בשנת 2001 שיחק בסדרת הדרמה של ABC "החיה" בכיכובה של אליזבת מיטשל, שלא האריכה ימים וירדה לאחר 6 פרקים. 

הוא הופיע גם בסדרות טלוויזיה כמו "הסופרנוס", "מ.א.ש" ו-"Damages".

ב-2004 כתב וביים את הסרט "King of the Corner" ואף השתתף בו בתפקיד ראשי לצידה של איזבלה רוסליני.

בשנת 2010 השתתף בסרטו של רוב שניידר "הנבחר". בשנת 2011 השתתף בסרט "מקום לחלום עליו", של הבמאי קמרון קרואו. 

בשנים 2013-2014 שיחק בסיטקום "אבאל'ה" לצד סת' גרין. בשנת 2015 שיחק במיני-סדרה "דרוש גיבור" ברשת HBO. 

בשנת 2016 גילם את לו לבוב בסרט "פסטורלה אמריקנית". 

בשנת 2017 התארח בדמותו של ארטי גודמן בסדרת הטלוויזיה הקומית "קימי שמידט הבלתי שבירה" שנוצרה על ידי טינה פיי ומשודרת בנטפליקס במשך 3 עונות.

בשנת 2023 גילם את דמותו של אלן בוליטר בסדרת המיסתורין "מחסה" מבית אמזון פריים וידאו המבוססת על הרומן באותו שם מאת הרלן קובן.

קישורים חיצוניים
----------------

ויקישיתוף מדיה וקבצים בנושא **פיטר ריגרט** בוויקישיתוף

* פיטר ריגרט, במסד הנתונים הקולנועיים IMDb (באנגלית)
* פיטר ריגרט, באתר AllMovie (באנגלית)
* פיטר ריגרט, באתר Rotten Tomatoes (באנגלית)
* פיטר ריגרט, במסד הנתונים הקולנועיים KinoPoisk (ברוסית)
* פיטר ריגרט, באתר MusicBrainz (באנגלית)
* פיטר ריגרט, באתר Discogs (באנגלית)
* פיטר ריגרט במסד הנתונים IBDB (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007376286605171
* BIBSYS: 3098048
* BNE: XX1265945
* BnF: cb14029941c (data)
* GND: 129621234
* ISNI: 0000 0001 0857 3629
* LCCN: n94017331
* MusicBrainz: 19fc8693-a8a0-456d-aa1e-3006f36afc6b
* NKC: xx0306418
* NLA: 36018522
* NLK: KAC2020M8993
* NTA: 35372081X
* SNAC: w60z85mn
* SUDOC: 129676276
* VIAF: 49422512
* WorldCat: lccn-n2012041549

 |
**רונלד ויליאם ג'ורג' בארקר**, OBE (באנגלית: **Ronald William George "Ronnie" Barker**; ‏ 25 בספטמבר 1929 – 3 באוקטובר 2005) היה שחקן, בדרן ותסריטאי אנגלי. התפרסם בשל תוכניות בהן כיכב בטלוויזיה הבריטית ובעיקר The Two Ronnies, ‏Porridge ו-Open All Hours.

ביוגרפיה
--------

בארקר נולד בבדפורד שבמזרח אנגליה וכשהיה בן ארבע עבר עם משפחתו לאוקספורד. הוא החל לשחק בתאטרונים ב-1948 בתחילה במשכורות זעומות אך עם הזמן צבר הצלחה והחל לגבש את סגנונו הקומי. ב-1956 החל להופיע בהזדמנויות שונות גם בתסכיתי רדיו וכעבור עשור נכנס גם לטלוויזיה. ב-1971 עלתה לראשונה ב-BBC התוכנית "The Two Ronnies" ("שני הרונים") בכיכובו של בארקר לצידו של רוני קורבט איתו עבד בהזדמנויות שונות עוד מ-1963. התוכנית הייתה שילוב של מערכונים לצד מונולוגים ושירים הומוריסטיים, התוכנית הייתה באוויר עד לשנת 1987 בה הכריז בארקר על פרישה. "The Two Ronnies" סיפקה לקהל הבריטי מספר מערכוני קאלט (כגון הכומר מק'פרליין מכנסיית "קין והבל הקדושים" הנושא דרשה שלמה בעגה קוקנית מתחרזת) שאת חלקם, כמו מרבית המערכונים בתוכנית, כתב בארקר עצמו כשהקרדיט ניתן לשם הבדוי ג'רלד ויילי. למרות הצלחת התוכנית, בארקר וקורבט לא הפכו לצמד, וכיון שצילומי "The Two Ronnies" נמשכו ארבעה חודשים בשנה בלבד, היה לשניים פנאי לעסוק בדברים נוספים במקביל. ב-1973 כתב וכיכב בתוכנית "Seven of One" שהחזיקה מעמד עונה אחת, אך אחד מפרקיה היווה את הבסיס לסדרה הקומית "Open All Hours" בה כיכב בארקר. בין 1974 ל-1977 שימש כשחקן מוביל בקומדיית המצבים "Porridge".

ב-1987, כשהוא בגיל 58, הכריז בארקר על פרישה בשיא הצלחתו. הוא הופיע בטלוויזיה בכמה הזדמנויות, אך לא באופן קבוע, בין 1997 ל-2005. בארקר, שסבל מבעיות בלב נפטר ב-3 באוקטובר 2005 בגיל 76. בארקר היה נשוי לג'וי טוּבּ ולזוג נולדו שני בנים ובת. הבת ואחד הבנים הפכו לשחקנים גם הם.

קישורים חיצוניים
----------------

ויקישיתוף מדיה וקבצים בנושא **רוני בארקר** בוויקישיתוף

* רוני בארקר, במסד הנתונים הקולנועיים IMDb (באנגלית)
* רוני בארקר, באתר Rotten Tomatoes (באנגלית)
* רוני בארקר, במסד הנתונים הקולנועיים KinoPoisk (ברוסית)
* רוני בארקר, באתר Discogs (באנגלית)
* רוני בארקר, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007442014705171
* BnF: cb14066960r (data)
* GND: 1215904991
* ISNI: 0000 0000 6308 4169
* LCCN: n50017409
* NKC: xx0162670
* NTA: 07176268X
* SNAC: w6q393dd
* SUDOC: 089071999
* Trove: 790116
* VIAF: 2676198
* WorldCat: lccn-n50017409

 |
**מסדר ההוספיטלרים הריבוני הצבאי של יוחנן הקדוש של ירושלים, רודוס ומלטה** (ידוע בקיצור גם בשם "המסדר הריבוני הצבאי של מלטה") הוא מסדר קתולי עמאי (לא מיועד לאנשי כמורה) אשר מפקדתו שוכנת ברומא. המסדר נחשב על ידי רבות ממדינות העולם כבעל מעמד ריבוני עצמאי והוא בעל מעמד של משקיף באומות המאוחדות.

מקורו של המסדר של ימינו הוא במסדר ההוספיטלרים אשר הוקם בירושלים באמצע המאה ה-11 במטרה לספק עזרה לצליינים חולים ועניים. לאחר נפילת מדינת הצלבנים בירושלים בשנת 1187 הפך למסדר צבאי אשר היה מיועד לאבירים ולאצילים. לאחר הכיבוש הסופי של ארץ ישראל על ידי המוסלמים עברה פעילות המסדר לרודוס (1310–1523) ולאחר מכן למלטה (1530–1798), שם שימש המסדר כריבון של האי. לאחר כיבוש מלטה על ידי נפוליאון חדל המסדר מלשמש כריבון אולם המשיך לפעול, ומאז הוא ממשיך לטעון לריבונות עצמאית.

כיום במסדר כ-13 אלף חברים, כ-80 אלף מתנדבים קבועים וכ-20 אלף רופאים, אחיות ואנשי סגל רפואי. מטרת המסדר היא לעזור לזקנים, נכים, פליטים, ילדים, חסרי דירה וחולים בכל רחבי העולם, ללא הבחנה של גזע או דת.

בשנת 1993 קיבל המסדר מעמד של משקיף באומות המאוחדות. על אף שריבונות המסדר מוכרת על ידי יותר ממאה מדינות, המסדר הוא הישות העצמאית היחידה בעולם שאין לה טריטוריה כלשהי.

בשנת 2019 התקיים שיתוף פעולה אקדמי ראשון בין גורם רשמי מטעם המסדר, ד"ר פבריציו בוצאטו (שגריר המסדר ברפובליקת נאורו), לבין איש אקדמיה ישראלי, פרופ' דב בער קוטלרמן (אוניברסיטת בר-אילן) - אשר שימשו יו"ר משותפים של כנס "דיפלומטיה הומניטרית ולימודי יהדות", שהתקיים על אדמת טאיוואן והוקדש לשני חסידי אומות העולם האסייתים - צ'יאונה סוגיהארה מיפן וחה פנגשאן מסין.

קישורים חיצוניים
----------------

ויקישיתוף מדיה וקבצים בנושא **המסדר הריבוני הצבאי של מלטה** בוויקישיתוף
* 

* אתר האינטרנט הרשמי של המסדר הריבוני הצבאי של מלטה (באנגלית, באיטלקית, בצרפתית, בגרמנית ובספרדית)
* אבירי מלטה, דף שער בספרייה הלאומית
* המסדר הריבוני הצבאי של מלטה, ברשת החברתית פייסבוק

* המסדר הריבוני הצבאי של מלטה, ברשת החברתית אקס (טוויטר)

* המסדר הריבוני הצבאי של מלטה, ברשת החברתית אינסטגרם

* המסדר הריבוני הצבאי של מלטה, סרטונים בערוץ היוטיוב
* המסדר הריבוני הצבאי של מלטה, באתר אנציקלופדיה בריטניקה (באנגלית)

הערות שוליים
------------

1. ↑  Simon Kotlerman, The Order of Malta: From the Caliphs to modern Israel, The Jerusalem Post, ‏24 בפברואר 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007263945205171
* BIBSYS: 90305740
* BNE: XX144828
* BnF: cb118777640 (data)
* CiNii: DA06075793
* GND: 43583-1
* ISNI: 0000 0001 2216 3036
* LCCN: n79114238
* LNB: 000079105
* NKC: kn20010711430
* NLA: 35276777
* NLP: a0000001785035
* RERO: 02-A000125394
* SELIBR: 314876
* SUDOC: 084016213
* ULAN: 500271811
* VcBA: 494/5369
* VIAF: 125677859
* WorldCat: viaf-132388343

 |
**פיית' פורד** (באנגלית: **Faith Ford**; נולדה ב-14 בספטמבר 1964) היא שחקנית קולנוע וטלוויזיה אמריקאית. היא ידועה בעיקר בזכות גילום הדמויות קורקי שרווד ב"מרפי בראון" והופ שנאוסקי ב"הופ ופיית'".

ביוגרפיה
--------

פורד נולדה בשם אלקסיס פורד באלכסנדריה, לואיזיאנה, בתם של פאט, מורה וצ'ארלס, סוכן ביטוח, היא הצעירה מבין שתי בנות ואחותה הבכורה היא מגישת הרדיו, הסופרת והדוגמנית לשעבר דבון אודיי, היא ממוצא אירי. בגיל שבע עשרה לאחר סיום לימודיה בתיכון היא עברה להתגורר בניו יורק על מנת לפתח קריירה כדוגמנית.

ב-1983 היא הופיעה לראשונה בטלוויזיה באופרת הסבון של ABC "חיים רק פעם אחת" ותפקידה הראשי הראשון היה באופרת הסבון של NBC "עולם אחר" בתפקיד שגילמה קודם לכן השחקנית קירה סדג'וויק, מפיקים רבים התרשמו מהמראה ומכישרונה של פורד ועד מהרה היא עברה להוליווד שם החלה לשחק תפקיד קבוע בסיטקום ובמגוון תפקידי אורח בסדרת טלוויזיה, ב-1988 החלה לככב בסדרה הקומית המצליחה "מרפי בראון" בתפקיד קורקי שרווד, מלכת היופי של ארצות הברית לשעבר הבאה לעבוד עם מרפי באולפן החדשות המהווה אנטיתזה לשאר העיתונאים באולפן באופי העליז שלה ובהיעדר ידע ותחכום, התוכנית ירדה מהמסך לאחר עשר עונות. ב-1991 נבחרה על ידי מגזין פיפל כאחת מתוך "50 האנשים היפים בעולם".

בשנת 2002 שיחקה בסרט הטלוויזיה "אמהות בשביתה" לצד שרה גאדון. ב-2003 עלה ב-ABC הסיטקום "הופ ופיית'" שם גילמה את התפקיד הראשי לצד קלי ריפה כהופ שנאוסקי, עקרת בית החיה חיים שלווים ונינוחים עם בעלה וילדיה בפרבר של אוהיו עד שאחותה, שחקנית וכוכבת הליוודית אקסצנטרית עוברת לגור עמה ומבכת את חייה במגוון מצבים פרועים והזויים, לאחר שלוש עונות הסדרה הופסקה בשל מדרוג נמוך.

ב-2004 יצא לאור ספר הבישול שהיא חיברה "מבשלים עם פיית'" שם היא פרסמה את מתכוניה האישיים ושם היא הוכירה תודה לשתי סבותיה שלימדו אותה איך לבשל. ב-2005 שיחקה בסרט הקומדיה-פעולה "גבר מי שמטפלת" שם היא גילמה את אם המשפחה בו האבא נהרג ובזמן שהיא נוסעת לשווייץ על מנת לפתוח כספת שהייתה שייכת לבעלה סוכן ללא מחסה (וין דיזל) בא לביתה לשמור על ילדיה על מנת למצוא תוכנה הנמצאת בביתה. ב-2000 היא חזרה לשחק את דמותה של קורקי שרווד בסדרה "איש משפחה", ב-2008 היא שיחקה בפרק של הסדרה "מחשבות פליליות" וב-2009 הופיעה ב"קוראים לי ארל" בתפקיד אורח שמרטפית הבאה להשגיח על ילדיו של ארל ובנוסף היא שיחקה בסרט של ערוץ דיסני. בשנת 2011 שיחקה בסרט הנעורים "נשף סיום" לצד דין נוריס, ובסרט האימה "בריחה" לצד דומיניק פרסל.

בשנת 2023 שיחקה בסיטקום "בית דין לילי" ברשת NBC; המהווה חידוש לסדרת הטלוויזיה באותו שם ששודרה ברשת בשנים 1984–1992. באותה שנה השתתפה בסרט האימה העל טבעי של נטפליקס "יש לנו רוח רפאים" בתור ברברה מנגולד.

חיים אישיים
-----------

ב-1989 התחתנה פורד עם המאמן האישי והתסריטאי רוברט נוטינגהאם וב-1996 הזוג התגרש, ב-1998 היא נישאה בשנית לשחקן צ'מפיון מרפי.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **פיית' פורד** |
| ויקישיתוף תמונות ומדיה בוויקישיתוף: **פיית' פורד** |

* 

* אתר האינטרנט הרשמי של פיית' פורד

* פיית' פורד, במסד הנתונים הקולנועיים IMDb (באנגלית)

* פיית' פורד, באתר AllMovie (באנגלית)

* פיית' פורד, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1416066
* BnF: cb14022523n (data)
* ISNI: 0000 0001 1606 2685
* LCCN: n2004006604
* VIAF: 22340765
* WorldCat: lccn-n2004006604

 |
**ריישל לואיז גרנט דה לונגוויל** (באנגלית: **Rachel Louise Grant de Longueuil**; הידועה יותר כ**ריישל גרנט** (באנגלית: **Rachel Grant**; נולדה ב-1977) היא שחקנית ודוגמנית. פרט לקריירת המשחק שלה, היא מדריכת אמנויות לחימה, המתמחה באמנות הלחימה הפיליפינית קאלי. רב-האמן דן אינוסנטו היה אחד ממוריה.

חייה האישיים
------------

ריישל גרנט נולדה באי לוזון, בפיליפינים ועברה לבריטניה בהיותה תינוקת. אביה, מישל גרנט, דוקטור בגמלאות, מהפנט ואיש אצולה, הוא הברון ה-12 דה לונגיי. היא קשורה למשפחת המלוכה האנגלית באמצעות סבה, הברון ה-11 רמון דה לונגיי (בן-דוד מדרגה שנייה של אליזבת השנייה, מלכת הממלכה המאוחדת) שאמו הייתה ליידי ארנסטין מוד בווס-ליון.

אחותה הבכורה היא הדוגמנית אנג'לה גרנט (נולדה ב-1974), יש לה אח ואחות הצעירים ממנה, השחקנית רבקה גרנט (נולדה ב-1981) ודייוויד אלכסנדר (נולד ב-1984).

קריירה
------

גילמה את תפקיד נינה, מנחת תוכנית האימה Sci-fright, נערת בונד Peaceful Fountains of Desire בסרט "למות ביום אחר" וגילמה את כפרופסור מיאנג לי (Myang Li) בסדרת המדע הפופולרית Brainiac בערוץ Sky One.

בנוסף לתפקידיה כשחקנית היא הייתה כפילה של אנג'לינה ג'ולי בסרט "טומב ריידר". הופיעה גם במספר פרסומות טלוויזיה בבריטניה כמו ל-Lynx וקרלסברג. בנוסף, התחרתה בתחרות מיס בריטניה.

הופעותיה בטלוויזיה
------------------

* Emmerdale בתפקיד טניה (1999)
* Masters of Combat בתפקיד קאלי (2001)
* Sci-fright בתפקיד נינה (2001)
* Brainiac בתפקיד פרופסור מיאנג לי (2003)
* Blue Murder בתפקיד DC ג'ני צ'ן (2003)
* Zero to Hero בתפקיד נמסיס (2004)
* Casualty בתפקיד הדוקטורנטית לרפואה מרי וובסטר (2004)
* Starhyke בתפקיד וו אוף (Wu Oof) (צולמה ב-2004, אך טרם שודרה)
* Murder in Suburbia בתפקיד סנדרה פוי (Sandra Foy)‏ (2004)
* Miss Earth 2010 בתפקיד השופטת הראשית (2010)

סרטיה
-----

* "למות ביום אחר" בתפקיד "Peaceful Fountains Of Desire"‏ (2002)
* The Purifiers בתפקיד לי (2004)
* Brotherhood of Blood בתפקיד ג'יל (2006)
* משחק המוות (Until Death) בתפקיד מריה רונסון (2007)
* The Tournament בתפקיד לינה סופיה (2009)

קישורים חיצוניים
----------------

ויקישיתוף מדיה וקבצים בנושא **ריישל גרנט** בוויקישיתוף
* 

* אתר האינטרנט הרשמי של ריישל גרנט

* ריישל גרנט, במסד הנתונים הקולנועיים IMDb (באנגלית)

* ריישל גרנט, באתר AllMovie (באנגלית)

* ריישל גרנט, במסד הנתונים הקולנועיים KinoPoisk (ברוסית)
* "הפנים החדשות של 2003 - ריישל גרנט", bbc.co.uk‏, 24 בדצמבר 2003
* "ראיון חרב האור: ריישל גרנט"(הקישור אינו פעיל), lightsabre.org.uk

הערות שוליים
------------

1. ↑  "מיני ביוגרפיה - ריישל גרנט", idomartialarts.com
2. ↑  שושלת היוחסין של ליידי ארנסטין בווס-ליון, thepeerage.com